Държавен вестник, бр. 11, 2026 г., стр. 157

БРОЙ  11	
Д Ъ Р Ж А В Е Н  В Е С Т Н И К 	
СТР.  157  
и на открито, с помощта на технически и специализирани средства за охрана, включително 
видеокамери, детектори, оръжия и комуникационна техника. 
2.2. Четвърта степен на професионална квалификация по професията 
Придобилият четвърта степен на професионална квалификация по професия 
„Охранител - гражданска, корпоративна сигурност и опазване на обществения ред“ ще има  
професионални знания, умения и компетентности за извършване на широк кръг дейности с 
комплексен характер, при изменящи се условия, както и поемане на управленски отговорности 
за работата на други лица и за разпределяне на ресурси, при упражняване на професията. 
Придобилите четвърта степен на професионална квалификация по професията 
„Охранител - гражданска, корпоративна сигурност и опазване на обществения ред“ ще могат 
да ръководят и координират дейности, свързани с планиране, организация и контрол върху 
цялостната охранителна дейност, да анализират рисковете, да разработват мерки и планове за 
сигурност, да управляват ресурси и персонал и да гарантират съответствието с нормативната 
база. Те извършват оценка на рисковете, идентифицират заплахи и разработват ефективни 
стратегии за охрана, включително планове за действие при извънредни ситуации. Ръководят 
процеса по контрола на достъпа до критични инфраструктури, управляват интегрирани 
системи за сигурност и координират взаимодействието между човешки и технически ресурси. 
Отговарят за подбора, обучението и контрола на охранителния персонал, разпределят задачи 
и осигуряват ефективното изпълнение на охранителните функции. Участват в комуникацията 
с възложители, институции и правоохранителни органи, анализират резултатите от 
охранителната дейност и изготвят отчетна и планова документация. При необходимост могат 
лично да се включат в оперативни действия по охрана или при извънредни ситуации. 
Спазването на законовата и етична рамка е задължително при всяко тяхно действие. 
Отговорностите на професията включват стратегическо и оперативно ръководство на 
охранителната дейност, планиране на действия при кризи, контрол върху информационната 
сигурност, оценка на ефективността на въведените мерки и предприемане на действия за 
оптимизация на сигурността. Прридобилите четвърта степен на професионална квалификация 
трябва да притежават високо чувство за отговорност, умения за стратегическо мислене, 
способност за анализ и планиране, както и лидерски качества за ефективно управление на 
екипи. Уменията за комуникация, справяне с конфликти и устойчивост на стресови ситуации 
са от ключово значение за успеха в професията. 
Работата включва съчетание от административни задължения и теренна дейност, като 
често е необходимо присъствие извън стандартното работно време и при наличие на кризисни 
ситуации. Използват се специализирани технически средства, комуникационни технологии и 
при необходимост – лични предпазни средства и служебно оръжие. 
Придобилите четвърта степен на професионална квалификация по професията 
„Охранител - гражданска, корпоративна сигурност и опазване на обществения ред“ могат да 
извършат трудови дейности и да заемат длъжности, изискващи професионални знания, умения 
и компетентности и за трета степен на професионална квалификация по професията 
„Охранител - гражданска, корпоративна сигурност и опазване на обществения ред“.